Kosovska bitka - Wikipedia

# Kosovska bitka

### Sa Wikipedije, slobodne enciklopedije

Bitka na Kosovu polju je bitka vođena 1389. godine između skupine balkanskih zemalja i Osmanskog carstva.

Srpski knez Lazar Hrebljanović okupio je vojsku od oko 100.000 vojnika sastavljenog od Srba, Bošnjaka (koje je vodio Vlatko Vuković), Mađara i plaćenika. Na drugoj strani se nalazio osmanski sultan Murat I sa vojskom iz svih dijelova Osmanskog carstva, koja je brojala oko 300.000 vojnika.

Bitka se vodila na Kosovu Polju u blizini današnje Prištine.

Obje vojske su bile raspoređene u uobičajenu formaciju, sa centrom i dva krila. Središnjim dijelom balkanske vojske je upravljao Lazar Hrebljanović. Jednim krilom je komandovao Vuk Branković a drugim bošnjački plemić Vlatko Vuković. U osmanskoj vojsci je sultan Murat I upravljao središnjim dijelom vojske dok su krilima upravljali njegovi sinovi Jakub i Bajazid.

U početku bitke srpska vojska je uspjela probiti osmanske redove u centru i krilom kojim je zapovijedao Jakub, ali je Bajazid ostao čvrst. U ovoj bici je poginuo osmanski sultan Murat I. Tačan način smrti osmanskog sultana Murata je nepoznat. Među historičarima preovladava mišljenje da je u toku bitke Miloš Kobilić na prevaru, nakon što je izrazio pokornost sultanu, ubio Murata.

Nakon ovoga Osmanlije su izvršile protuudar. U ovom napadu je ubijen i srpski knez Lazar.

Zbog smrti osmanskog sultana, Bajazid je povukao vojsku unutar Osmanskog carstva da bi osigurao tron.

Preuzeto sa: "http://bs.wikipedia.org../../../k/o/s/Kosovska_bitka.html"

Kategorije: Bitke | Bosna i Hercegovina | Historija Srbije | Osmanlijsko carstvo

##### Views

- Članak
- Razgovor
- Trenutna verzija

##### Pretraga

##### Drugi jezici

- العربية
- Dansk
- Deutsch
- English
- Español
- Français
- Italiano
- 日本語
- Lietuvių
- Nederlands
- Norsk (bokmål)
- Polski
- Slovenščina
- Shqip
- Српски / Srpski
- Svenska
- Türkçe
- 中文